
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1745 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απαγόρευση εξαγωγής πολεμικού υλικού στο Λί¬ 
βανο. 1 

Τροποποίηση - Συμπλήρωση απόφασης σύστασης Νο¬ 
μοπαρασκευαστικής Επιτροπής σύνταξης σχεδίου 
Νόμου για την Ενεργειακή Απόδοση Κτιρίων. 2 


Συμπλήρωση της υπ’ αριθμ. Φ6/36519/Β3/20.4.2006 
Υπουργικής Απόφασης «Συγκρότηση επιτροπών 
επεξεργασίας θεμάτων για τη δημιουργία τράπε¬ 
ζας ερωτήσεων του Δ.Ο.Α.Τ.Α.Π. των εξεταζόμε¬ 


νων μαθημάτων Ιατρικής» (Β' 593). 3 

Έγκριση υπερωριακής απασχόλησης σε είκοσι τέσ¬ 
σερις (24) υπαλλήλους του ΤΕΙ Λαμίας με σχέση 

εργασίας ΙΔΑΧ. 4 

Έγκριση υπερωριακής απασχόλησης σε τριάντα 
τρεις (33) μόνιμους διοικητικούς υπαλλήλους του 

ΤΕΙ Λαμίας. 5 

Συγκρότηση του τριμελούς Ειδικού Πειθαρχικού Συμ¬ 
βουλίου της υπ’ αριθμ. Φ1/126470/Β3/10.11.2005 

υπουργικής απόφασης (Β 1613). 6 

Καθιέρωση υπερωριακής εργασίας και κατανομή αυ¬ 
τής σε μονίμους και με σχέση εργασίας Ιδιωτικού 
Δικαίου Αορίστου χρόνου υπαλλήλους του Υπουρ¬ 
γείου Αγροτικής Ανάπτυξης και Τροφίμων. 7 

Κανόνες και κριτήρια χρέωσης τελών χρήσης της 

σιδηροδρομικής υποδομής. 8 

Συγκρότηση της Διοικητικής Επιτροπής Στρατιωτι¬ 
κών Επιτάξεων Ν. Κιλκίς. 9 

Ανανέωση άδειας λειτουργίας εργαστηρίου Ραδιοϊσο¬ 


τόπων κατηγ. (Α-2) του Νοσοκομείου Α.Χ.Ε.Π.Α.. 10 
Ανανέωση άδειας λειτουργίας εργαστηρίου Ραδιοϊ¬ 
σοτόπων κατηγ. (Α-2) των ιατρών Πανδούλα Ευ¬ 


αγγέλου και Τσιφούτη Αστεριού. 11 

Ανανέωση άδειας λειτουργίας εργαστηρίου Ραδιο¬ 
ϊσοτόπων κατηγ. (Α-2) του Ιωαννίδη Χρήστου. 12 


Έγκριση συγχώνευσης με απορρόφηση των εται¬ 
ρειών «Κεντρικό Αποθετήριο Αξιών ΑΕ» (Κ.Α.Α.), 
«Εταιρία Εκκαθάρισης Συναλλαγών επί Παρα- 
γώγων ΑΕ» (ΕΤ.Ε.Σ.Ε.Π.) με την εταιρία «Ελληνι¬ 
κά Χρηματιστήρια ΑΕ Συμμετοχών» (Ε.Χ.ΑΕ) και 
τροποποίησης διατάξεων του καταστατικού της 
Ε.Χ.ΑΕ. σύμφωνα με την παρ. 9 του άρθρου 1 του 
ν. 3152/2003, όπως αντικαταστάθηκε με την παρ. 

1 του άρθρου 48 του ν. 3371/2005. 13 


30 Νοεμβρίου 2006 

ΑΠΟΦΑΣΕΙ Σ 

Αριθμ. 147175/Ε3/27175 (1) 

Απαγόρευση εξαγωγής πολεμικού υλικού στο Λίβανο. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

1.1 Του ν. 936/1979 « περί τροποποιήσεως και συμπλη- 
ρώσεως των περί Εξωτερικού Εμπορίου Διατάξεων» 
Αρθρα 1 & 8 (ΦΕΚ. 144/τ.Α7ΐ979), όπως ισχύει.. 

1.2 Των άρθρων 41 και 90 του Κώδικα νομοθεσίας για 
την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

1.3. Του ν. 1338/1983 «Εφαρμογή του Κοινοτικού Δι¬ 
καίου» Αρθρο 1 παρ. 1, 2, 3, και 4 (ΦΕΚ.34/τ.Α7ΐ983), 
όπως τροποποιήθηκε με το ν. 1440/1984 Άρθρο 6 (ΦΕΚ 
70/τ.Α7ΐ984). 

1.4. Του ν. 2168/1993 «Ρύθμιση θεμάτων που αφορούν 
όπλα, πυρομαχικά, εκρηκτικές ύλες, εκρηκτικούς μηχα¬ 
νισμούς «Άρθρο 3 (ΦΕΚ 147/Α/1993). 

1.5. Του π.δ. 178/2000 «Οργανισμός του Υπουργείου 
Εθνικής Οικονομίας (ΦΕΚ/165/τ.Α72000), όπως ισχύει. 

1.6. Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57/τ.Α72002). 

1.7. Του π.δ. 18/2006 «Αναδιοργάνωση της Γενικής Διεύ¬ 
θυνσης Σχεδιασμού και Διαχείρισης Πολιτικής του 
Υπουργείου Οικονομίας και Οικονομικών» (ΦΕΚ 15/ 
Τ.Α72006). 

2. Τις αποφάσεις: 

2.1 Την υπ’ αριθμ. 126263/Ε3/6263/4.10.2001 του Υφυ¬ 
πουργού Εθνικής Οικονομίας «Περί ρυθμίσεως διαδικα¬ 
σιών εξαγωγής - επανεξαγωγής - πώλησης - μεταπώ¬ 
λησης εμπορευμάτων (ΦΕΚ.1359/τ.Β72001). 

2.2 Την υπ’ αριθμ. 1701/2006 Απόφαση του Συμβουλίου 
Ασφαλείας των Ηνωμένων Εθνών. 

3. Την υπ’ αριθμ. 2006/625 Κοινή Θέση ΚΕΠΠΑ του 
Συμβουλίου (Ι_ 253/36/2006). 

4. Τον υπ’ αριθμ. 1412/2006 Κανονισμό (Ε.Κ.) του Συμ¬ 
βουλίου (1.267/2/2006). 

5. Το γεγονός ότι, από τις διατάξεις της παρούσης 
απόφασης δεν δημιουργείται δαπάνη σε βάρος του 
Κρατικού Προϋπολογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Απαγορεύεται η άμεση ή έμμεση προμήθεια, πώληση 
(εξαγωγή - επανεξαγωγή - διαμετακόμιση) οπλισμού και 
κάθε είδους συναφούς υλικού, συμπεριλαμβανομένων 
των όπλων και πυρομαχικών, στρατιωτικών οχημάτων 
και εξοπλισμού, παραστρατιωτικού εξοπλισμού, καθώς 
και των ανταλλακτικών αυτών: α) από οποιοδήποτε νο¬ 
μικό ή φυσικό πρόσωπο από τη χώρα μας στο Λίβανο 
και β) από οπουδήποτε προς το Λίβανο από Έλληνες 
υπηκόους και εταιρείες που έχουν συσταθεί και λειτουρ¬ 
γούν βάσει της Ελληνικής Νομοθεσίας, ανεξαρτήτως 
του τόπου δραστηριοποίησής τους. 

Οι παραπάνω απαγορεύσεις αφορούν και τη μεταφο¬ 
ρά των προαναφερομένων υλικών με σκάφη ή αεροσκά¬ 
φη που φέρουν την Ελληνική σημαία και ανεξάρτητα 
εάν τα υλικά αυτά κατάγονται ή όχι από τα εδάφη των 
Κρατών Μελών της Ευρωπαϊκής Ένωσης. 

2. Απαγορεύεται η άμεση ή έμμεση παροχή στο Λίβανο 
τεχνικής βοήθειας σχετικής με στρατιωτικές δραστηριό¬ 
τητες, καθώς και σχετικά με την προμήθεια, κατασκευή, 
συντήρηση και χρήση των υλικών, που αναφέρονται 
στην παράγραφο 1 σε οποιοδήποτε φυσικό ή νομικό 
πρόσωπο, οντότητα ή φορέα στο Λίβανο, ή προς χρήση 
στο Λίβανο. Η εν λόγω απαγόρευση αφορά και στην εν 
γνώσει ή στην εκ προθέσεως συμμετοχή σε δραστηρι¬ 
ότητες, οι οποίες έχουν ως αντικείμενο ή αποτέλεσμα 
την καταστρατήγηση της απαγόρευσης αυτής. 

3. Των παραπάνω απαγορεύσεων εξαιρούνται οι προ¬ 
μήθειες, πωλήσεις (εξαγωγές - επανεξαγωγές - διαμε¬ 
τακομίσεις) και η παροχή τεχνικής βοήθειας, υπό την 
προϋπόθεση ότι: 

α) τα εμπορεύματα (οπλισμός και συναφές υλικό) ή 
οι υπηρεσίες δεν παρέχονται, άμεσα ή έμμεσα, σε πα- 
ραστρατιωτικές ομάδες, τον αφοπλισμό των οποίων 
έχει ζητήσει το Συμβούλιο Ασφαλείας των Ηνωμένων 
Εθνών με τις αποφάσεις 1559(2004) και 1680(2006) και 
η συναλλαγή αυτή έχει εγκριθεί από την Κυβέρνηση 
του Λιβάνου, 

β) τα εμπορεύματα (οπλισμός και συναφές υλικό) ή 
οι υπηρεσίες προορίζονται για χρήση από την υΝΙΡΙΙ 
(Προσωρινή Δύναμη των Ηνωμένων Εθνών στο Λίβανο) 
για εκτέλεση των καθηκόντων της ή από τις ένοπλες 
δυνάμεις του Λιβάνου. 

4. Για την πραγματοποίηση των προμηθειών, πωλή- 
σεων (εξαγωγών - επανεξαγωγών - διαμετακομήσε- 
ων) καθώς και της παροχής τεχνικής βοήθειας, που 
αναφέρονται στην παράγραφο 3, απαιτείται η έκδοση 
σχετικής εγκριτικής άδειας εξαγωγής του Υπουργείου 
Οικονομίας και Οικονομικών (Δ/νση Καθεστώτων Εισα¬ 
γωγών- Εξαγωγών, Εμπορικής Άμυνας), η οποία χορηγεί¬ 
ται μόνον ύστερα από σύμφωνη γνώμη των Υπουργείων 
Εξωτερικών και Εθνικής Άμυνας. 

5. Οι παραβάτες της παρούσας διώκονται σύμφωνα 
με το άρθρο 8 του ν. 936/1979. 

6. Η απόφαση αυτή να δημοσιευθεί στην Εφημερίδα 
της Κυβερνήσεως. 

Ισχύει από την ημερομηνία της υπογραφής της. 

Αθήνα, 13 Νοεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθμ. Δ13/Φ 7.1/22822 (2) 

Τροποποίηση - Συμπλήρωση απόφασης σύστασης Νο¬ 
μοπαρασκευαστικής Επιτροπής σύνταξης σχεδίου 
Νόμου για την Ενεργειακή Απόδοση Κτιρίων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Τις διατάξεις του άρθρου 6 του ν. 2156/1993 (ΦΕΚ 
109/Α/1993) «Συμπλήρωση του ν. 1703/1987 -Ρύθμιση μι¬ 
σθώσεων κατοικιών και άλλες διατάξεις». 

β. Τις διατάξεις του π.δ. 381/1989 (ΦΕΚ 168/16.6.1989) 
«Οργανισμός του Υπουργείου Βιομηχανίας, Ενέργειας 
και Τεχνολογίας» όπως ισχύει. 

γ. Τις διατάξεις του π.δ. 27/1996 (ΦΕΚ 19/Α/1.2.1996) 
«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου, στο Υπουρ¬ 
γείο Ανάπτυξης» όπως τροποποιήθηκε με το π.δ. 122/ 
2004 (ΦΕΚ 85/Α/2004) «Ανασύσταση του Υπουργείου 
Τουρισμού». 

δ. Τις διατάξεις του ν. 40/1975 «Περί λήψεως μέτρων 
εξοικονόμησης ενέργειας» (ΦΕΚ 90/Α) όπως τροποποι¬ 
ήθηκε με το άρθρο 1 παρ. 10 του ν. 2412/1996 «Μετα¬ 
φορά αρμοδιοτήτων από το Υπουργικό Συμβούλιο σε 
άλλα κυβερνητικά όργανα και άλλες διατάξεις»(ΦΕΚ 
123/Α). 

ε. Τις διατάξεις του ν. 2773/1999 «Απελευθέρωση της 
αγοράς ηλεκτρικής ενέργειας - Ρύθμιση θεμάτων ενερ¬ 
γειακής πολιτικής και λοιπές διατάξεις» (ΦΕΚ 286/Α) 
όπως τροποποιήθηκε και ισχύει. 

στ. Την υπ’ αριθμ. Δ6/Β/7461/21.4.2005 απόφαση συ¬ 
γκρότησης επιτροπής για την εναρμόνιση της Οδηγίας 
2002/91 ΕΚ περί ενεργειακής αποδοτικότητας κτιρίων 
(ΦΕΚ 598/Β/5.5.2005). 

ζ. Τις διατάξεις του ν. 2690/1999 «Κύρωση του Κώδικα Δι¬ 
οικητικής Διαδικασίας και άλλες διατάξεις». (ΦΕΚ 45/Α). 

η. Τις διατάξεις του ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ 
και Ο.Τ.Α., μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις» (ΦΕΚ Α' 297). 

θ. Την υπ’ αριθμ. Δ13/Φ7.1/13625/28.6.2006 (ΦΕΚ 928 Β) 
απόφαση σύστασης Νομοπαρασκευαστικής Επιτροπής 
σύνταξης σχεδίου Νόμου για τη Ενεργειακή Απόδοση 
Κτιρίων. 

ι. Την υπ’ αριθμ. Δ13/Φ7.1/18752/20.9.2006 (ΦΕΚ 23 Β) 
τροποποίηση - συμπλήρωση απόφασης σύστασης Νομο¬ 
παρασκευαστικής Επιτροπής σύνταξης σχεδίου Νόμου 
για τη Ενεργειακή Απόδοση Κτιρίων. 

ια. Την ανάγκη νομοθετικής ρύθμισης του θέματος της 
ενσωμάτωσης της Κοινοτικής Οδηγίας για την προώθη¬ 
ση τεχνολογιών συμπαραγωγής ηλεκτρικής ενέργειας 
και θερμότητας. 

ιβ. Το γεγονός ότι δεν προκαλείται δαπάνη από την 
παρούσα απόφαση, αποφασίζουμε: 

1. Τροποποιούμε - συμπληρώνουμε την απόφαση σύ¬ 
στασης νομοπαρασκευαστικής επιτροπής σύνταξης 
σχεδίου Νόμου για την Ενεργειακή Απόδοση Κτιρίων 
υπ’ αριθμ. Δ13/Φ7.1/13625/28.6.2006 (ΦΕΚ 928 Β) ως προς 
τη διάρκεια του έργου της και ορίζουμε ότι το έργο 
της Επιτροπής θα παραταθεί για ένα επιπλέον τρίμηνο, 
δηλαδή έως την 16.2.2007. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Κατά τα λοιπά εξακολουθεί να ισχύει η ως άνω από¬ 
φαση, όπως έχει τροποποιηθεί - συμπληρωθεί με την υπ’ 
αριθμ. Δ13/Φ7.1/18752/20.9.2006 (ΦΕΚ 23 Β) απόφαση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 15 Νοεμβρίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. Φ6/121013/Β3 (3) 

Συμπλήρωση της υπ’ αριθμ. Φ6/36519/Β3/20.4.2006 
Υπουργικής Απόφασης «Συγκρότηση επιτροπών 
επεξεργασίας θεμάτων για τη δημιουργία τράπε¬ 
ζας ερωτήσεων του Δ.Ο.Α.Τ.Α.Π. των εξεταζομένων 
μαθημάτων Ιατρικής» (Β' 593). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) της παρ. 2 του άρθρου 12 το ν. 3328/2005 «Διεπιστη¬ 
μονικός Οργανισμός Αναγνώρισης Τίτλων Ακαδημαϊκών 
και Πληροφόρησης και άλλες διατάξεις» (Α' 80) 

β) των παρ. 1 και 2 του άρθρου 5 του ν. 3027/2002 
«Ρύθμιση θεμάτων Σχολικών Κτιρίων ανώτατης Εκπαί¬ 
δευσης και άλλες διατάξεις» (Α' 152). 

2. Το υπ’ αριθμ. πρακτικό του Δ.Σ. του Δ.Ο.Α.Τ.Α.Π. 

3. Το άρθρο 90 του Κώδικα νομοθεσίας για την Κυβέρ¬ 
νηση και τα Κυβερνητικά όργανα (π.δ. 63/2005 Α' 198). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Συμπληρώνουμε την υπ’ αριθμ. Φ6/36519/Β3/20.4.2006 
Υπουργική Απόφαση «Συγκρότηση επιτροπών επεξεργα¬ 
σίας θεμάτων για τη δημιουργία τράπεζας ερωτήσεων 
του Δ.Ο.Α.Τ.Α.Π. των εξεταζομένων μαθημάτων Ιατρικής» 
(Β' 593), συγκροτώντας Επιτροπή για το μάθημα της 
Ανατομίας, το οποίο θα εξεταστεί για πρώτη φορά στην 
προσεχή εξεταστική περίοδο, ως ακολούθως: 

5) ΕΠΙΤΡΟΠΗ ΓΙΑ ΤΟ ΜΑΘΗΜΑ ΤΗΣ ΑΝΑΤΟΜΙΑΣ 

α) Αντωνακόπουλος Γεώργιος, καθηγητής Ανατομίας 
του Τμήματος Ιατρικής της Σχολής Επιστημών Υγείας 
του Πανεπιστημίου Θεσσαλίας. 

β) Δημητρίου Θέσπις, καθηγητής Ανατομίας του 
Τμήματος Ιατρικής του Δημοκρίτειου Πανεπιστημίου 
Θράκης. 

γ) Τσικαράς Προκόπιος, καθηγητής Ανατομίας του 
Τμήματος Ιατρικής του Αριστοτελείου Πανεπιστημίου 
Θεσσαλονίκης. 

δ) Δαλαβάγκα Παναγιώτα, αναπληρώτρια καθηγήτρια 
Ανατομίας του Τμήματος Ιατρικής της Σχολής Επιστη¬ 
μών Υγείας του Πανεπιστημίου Ιωαννίνων. 

ε) Σιατίτσας Ιωάννης, αναπληρωτής καθηγητής Ανα¬ 
τομίας του Τμήματος Ιατρικής της Σχολής Επιστημών 
Υγείας του Πανεπιστημίου Κρήτης. 

Γραμματέας ορίζεται η Ελευθερίου Στυλιανή, υπάλλη¬ 
λος κλάδου ΔΕΙ Διοικητικού της Κ.Υ. του ΥΠΕΠΘ και χει¬ 
ριστής ηλεκτρονικού υπολογιστή ο Μπόμπολος Ιωάννης, 
εκπαιδευτικός αποσπασμένος στην Κ.Υ. του ΥΠΕΠΘ. 

Συντονιστής ορίζεται ο Χαραλαμπόπουλος Κωνστα¬ 
ντίνος, αναπληρωτής καθηγητής του Τμήματος Ιατρι¬ 


κής της Σχολής Επιστημών Υγείας του Πανεπιστημίου 
Ιωαννίνων, τακτικό μέλος του Διοικητικού Συμβουλίου 
του ΔΟΑΤΑΠ, κλάδου Ιατρικής. 

Έργο της Επιτροπής είναι η επεξεργασία θεμάτων για 
τη δημιουργία Τράπεζας Ερωτήσεων του ΔΟΑΤΑΠ του 
εξεταζομένου μαθήματος Ιατρικής, για την αναγνώριση 
πτυχίων Ιατρικής που χορηγούνται από ομοταγή Πανε¬ 
πιστήμια του εξωτερικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 99502,91761/Ε5 (4) 

Έγκριση υπερωριακής απασχόλησης σε είκοσι τέσσε¬ 
ρις (24) υπαλλήλους του ΤΕΙ Λαμίας με σχέση ερ¬ 
γασίας ΙΔΑΧ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 16 παρ. 1 του ν. 3205/2003 
«Περί μισθολογίου Δημοσίων Υπαλλήλων». 

2) Τις διατάξεις του άρθρου 18 παρ. 2 του ν. 3254/2004 
(ΦΕΚ 137/τ.Α'). 

3) Την υπ’ αριθμ. 2/72757/0022/31.12.2003 εγκύκλιο του 
Γ,Λ.τ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 (ΦΕΚ 297/τ.Α>. 

4) Την υπ’ αριθμ. 2/31902/0022/8.9.2004 εγκύκλιο του 
Γ,Λ.τ.Κ. «Παροχή οδηγιών για την τροποποίηση των διατά¬ 
ξεων του ν. 3205/2003 (ΦΕΚ 297/τ.Α') σύμφωνα με τις δι¬ 
ατάξεις του άρθρου 18 του ν. 3254/2004 (ΦΕΚ 137/τ.Α'). 

5) Την υπ’ αριθμ. 2/7093/0022/5.2.2004 (ΦΕΚ 215/ 
τ.Β'/5.2.2004) κοινή υπουργική απόφαση για «επέκτα¬ 
ση των διατάξεων του ν. 3205/2003 στο προσωπικό με 
σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α.» 

6) Την υπ’ αριθμ. 1244/21.3.2006 απόφαση του Τμήματος 
Κοινωνικής Επιθεώρησης Ν. Φθιώτιδος του Υπουργείου 
Απασχόλησης και Κοινωνικής Προστασίας. 

7) Την υπ’ αριθμ. 1576/7.4.2006 απόφαση του Τμήματος 
Κοινωνικής Επιθεώρησης Ν. Φθιώτιδος του Υπουργείου 
Απασχόλησης και Κοινωνικής Προστασίας. 

8) Την υπ’ αριθμ. 383/20.2.2006 πράξη του Συμβουλίου 
του ΤΕΙ Λαμίας για έγκριση υπερωριακής απασχόλησης 
σε υπαλλήλους του Ιδρύματος. 

9) Το υπ’ αριθμ. 3348/6.9.2006 έγγραφο του Προέδρου 
του ΤΕΙ Λαμίας για έγκριση υπερωριακής απασχόλησης 
σε 24 υπαλλήλους ΙΔΑΧ του Ιδρύματος. 

10) Το υπ’ αριθμ. 3623/22.9.2006 έγγραφο του ΤΕΙ Λα¬ 
μίας. 

11) Το γεγονός ότι η δαπάνη που θα προκύψει από την 
εκτέλεση των εγκεκριμένων ωρών εργασίας, ύψους συ¬ 
νολικά 12.204 ευρώ, σε καμιά περίπτωση δεν επιτρέπεται 
να υπερβεί τις πιστώσεις που έχουν εγγράφει στον 
οικείο κωδικό αριθμό (ΚΑΕ 0261) του τακτικού προϋπο¬ 
λογισμού έτους 2006 του ΤΕΙ Λαμίας. 

12) Το γεγονός ότι η υπερωριακή απασχόληση κρίνε- 
ται απαραίτητη για την κάλυψη εποχιακών, έκτακτων ή 
επειγουσών αναγκών του ΤΕΙ Λαμίας, αποφασίζουμε: 

Εγκρίνουμε, στα πλαίσια του προϋπολογισμού έτους 
2006 του ΤΕΙ Λαμίας, την υπερωριακή απασχόληση πέ¬ 
ραν του υποχρεωτικού ωραρίου, για το χρονικό διάστη¬ 
μα από 1.10.2006 έως 29.12.2006 για: 

Είκοσι τέσσερις (24) διοικητικούς υπαλλήλους με σχέ¬ 
ση εργασίας Ιδιωτικού Δικαίου Αορίστου Χρόνου (ΙΔΑΧ) 
και για μέχρι εκατόν είκοσι (120) ώρες ετησίως για κάθε 
υπάλληλο. 

Η απόφαση αυτή ισχύει έναν μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 91756/Ε5 (5) 

Έγκριση υπερωριακής απασχόλησης σε τριάντα τρεις 
(33) μόνιμους διοικητικούς υπαλλήλους του ΤΕΙ Λα- 
μίας. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 16 παρ. 1 του ν. 3205/2003 
«Περί μισθολογίου Δημοσίων Υπαλλήλων». 

2) Τις διατάξεις του άρθρου 18 παρ. 2 του ν. 3254/2004 
(ΦΕΚ 137/τ.Α'). 

3) Την υπ’ αριθμ. 2/72757/0022/31.12.2003 εγκύκλιο του 
Γ.Λ.τ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 (ΦΕΚ 297/τ.Α>. 

4) Την υπ’ αριθμ. 2/31902/0022/8.9.2004 εγκύκλιο του 
Γ.Λ.τ.Κ. «Παροχή οδηγιών για την τροποποίηση των 
διατάξεων του ν. 3205/2003 (ΦΕΚ 297/τ.Α') σύμφωνα 
με τις διατάξεις του άρθρου 18 του ν. 3254/2004 (ΦΕΚ 
137/τ.Α'). 

5) Την υπ’ αριθμ. 383/20.2.2006 πράξη του Συμβουλίου 
του ΤΕΙ Λαμίας για έγκριση υπερωριακής απασχόλησης 
σε τριάντα τρεις (33) μόνιμους διοικητικούς υπαλλήλους 
του Ιδρύματος. 

6) Το υπ’ αριθμ. 3347/6.9.2006 έγγραφο του Προέδρου 
του ΤΕΙ Λαμίας για έγκριση υπερωριακής απασχόλησης 
σε υπαλλήλους του Ιδρύματος. 

7) Το γεγονός ότι η δαπάνη που θα προκύψει από την 
εκτέλεση των εγκεκριμένων ωρών εργασίας, ύψους συ¬ 
νολικά 21.000 ευρώ, σε καμιά περίπτωση δεν επιτρέπε¬ 
ται να υπερβεί τις εγκεκριμένες πιστώσεις του ΚΑΕ 0261 
του προϋπολογισμού οικ. έτους 2006 του ΤΕΙ Λαμίας. 

8) Το γεγονός ότι η υπερωριακή απασχόληση κρίνε- 
ται απαραίτητη για την κάλυψη εποχιακών, έκτακτων ή 
επειγουσών αναγκών του ΤΕΙ Λαμίας, αποφασίζουμε: 

Εγκρίνουμε, στα πλαίσια του εγκεκριμένου προϋπολο¬ 
γισμού οικ. έτους 2006 του ΤΕΙ Λαμίας, την υπερωριακή 
απασχόληση πέραν του υποχρεωτικού ωραρίου, για το 
χρονικό διάστημα από 1.10.2006 έως 29.12.2006, για: 

Τριάντα τρεις (33) μόνιμους διοικητικούς υπαλλήλους 
και για μέχρι εξήντα (60) ώρες το μήνα για κάθε υπάλ¬ 
ληλο. 

Η απόφαση αυτή ισχύει έναν μήνα πριν τη δημοσίευσή 
της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΠΑΝΝΑΚΟΥ 
-♦- 

Αριθμ. Φ.1/124088/Β3 (6) 

Συγκρότηση του τριμελούς Ειδικού Πειθαρχικού Συμβου¬ 
λίου της υπ’ αριθμ. Φ1/126470/Β3/10.11.2005 υπουργικής 
απόφασης (Β 1613). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 1 παρ. 7 του ν. 3282/2004 «Μετεγγρα¬ 
φές φοιτητών και σπουδαστών εσωτερικού και άλλες 
διατάξεις» (Α 208), 

β) της υπ’ αριθμ. Φ1/126470/Β3/10.11.2005 Υπουργικής 
απόφασης «Σύσταση Ειδικού Πειθαρχικού Συμβουλίου 
του νόμου 3282/2004» (Β 1613), 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005, (Α' 98). 

2) Τα υπ’ αριθμ. Φ1/139905/Β3/30.11.2005, ΦΙ/139905 
α/Β3/5.12.2005, Φ1/134904/Β3/30.11.2005 και Φ1/8998/ 
Β3/27.1.2006 έγγραφα του Υπουργείου Εθνικής Παιδείας 
και Θρησκευμάτων. 

3) Τις προτάσεις των Πανεπιστημίων και Τεχνολογικών 
Εκπαιδευτικών Ιδρυμάτων. 

4) Το υπ’ αριθμ. 177/9.1.2006 έγγραφο του Διοικητικού 
Εφετείου Αθηνών. 

5) Το υπ’ αριθμ. 102137/1.12.2005 έγγραφο του Νομικού 
Συμβουλίου του Κράτους. 

6) Το γεγονός ότι από τις διατάξεις της παρούσης 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Συγκροτούμε το τριμελές Ειδικό Πειθαρχικό Συμβού¬ 
λιο, το οποίο συστάθηκε με την υπ’ αριθμ. Φ1/126470/ 
Β3/10.11.2005 υπουργική απόφαση, αρμόδιο για την επι¬ 
βολή των κυρώσεων κατά φοιτητών και σπουδαστών 
Πανεπιστημίων και Τ.Ε.Ι. της χώρας, οι οποίοι υποβάλ¬ 
λουν ανακριβή, ψευδή ή πλαστά δικαιολογητικά ή ανα¬ 
ληθείς υπεύθυνες δηλώσεις, προκειμένου να επιτύχουν 
τη μετεγγραφή τους σε Τμήμα Πανεπιστημίου ή Τ.Ε.Ι., 
ως ακολούθως: 

1. Πετρόπουλος Κωνσταντίνος, Πρόεδρος Εφετών Δι¬ 
οικητικών Δικαστηρίων, ως Πρόεδρος με αναπληρωτή 
την Παπαδοπούλου Χαρίκλεια, Πρόεδρο Εφετών Διοι¬ 
κητικών Δικαστηρίων. 

2. Καράμπελα Αναστασία, Πάρεδρος του Νομικού 
Συμβουλίου του Κράτους, με αναπληρωτή τον Παππά 
Παναγιώτη, Πάρεδρο του Νομικού Συμβουλίου του Κρά¬ 
τους. 

3. Παπαρρηγόπουλος Ξενοφώντας, μόνιμο μέλος Δι¬ 
δακτικού Ερευνητικού Προσωπικού του Πανεπιστημίου 
Θεσσαλίας ως τακτικό μέλος, για τα Πανεπιστήμια, με 
αναπληρωτή τον Δελλαδέτσιμα Παύλο - Μαρίνο, μόνιμο 
μέλος του Διδακτικού Ερευνητικού Προσωπικού του 
Χαροκοπείου Πανεπιστημίου και για τα Τεχνολογικά 
Εκπαιδευτικά Ιδρύματα τον Υψηλάντη Παντελή, μόνιμο 

μέλος του Εκπαιδευτικού Προσωπικού του Τ.Ε.Ι. Λάρισας, 
ως τακτικό μέλος, με αναπληρωτή την Παπαβασιλείου 
Ναταλία, μόνιμο μέλος του Εκπαιδευτικού Προσωπικού 
του Τ.Ε.Ι. Αθήνας. 

4. Γραμματέας του Συμβουλίου ορίζεται ο Δουβίτσας 
Νικόλαος, υπάλληλος κλάδου ΠΕΙ Διοικητικού, προϊ¬ 
στάμενος Διεύθυνσης της Κεντρικής Υπηρεσίας του 
Υπουργείου Εθνικής Παιδείας και Θρησκευμάτων. 

5. Η θητεία του Προέδρου και των μελών του Συμ¬ 
βουλίου είναι τριετής και αρχίζει από την ημερομηνία 
δημοσίευσης της απόφασης αυτής στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 21 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 65922 (7) 

Καθιέρωση υπερωριακής εργασίας και κατανομή αυτής 
σε μονίμους και με σχέση εργασίας Ιδιωτικού Δικαί¬ 
ου Αορίστου χρόνου υπαλλήλους του Υπουργείου 
Αγροτικής Ανάπτυξης και Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ98/Α'). 

2. Το π.δ. 402/1988 «Οργανισμός Υπουργείου Γεωργίας» 
όπως τροποποιήθηκε μεταγενέστερα. 

3. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου κ.λπ. (ΦΕΚ 297/τ.Α723.12.2003. 

4. Την υπ’ αριθμ. οικ. 2/7093/0022/ΦΕΚ 215/τ.Β75.2.2004) 
«Επέκταση των διατάξεων του ν. 3205/2003 στο προ¬ 
σωπικό με σχέση εργασίας ιδιωτικού δικαίου που απα¬ 
σχολείται στο Δημόσιο, Ν.Π.Δ.Δ. και Ο.Τ.Α.». 

5. Τ ις ανάγκες της Γ ενικής Δ/νσης Κτηνιατρικής προ- 
κειμένου ν’ αντιμετωπίσει τις αυξημένες υπηρεσιακές 
της ανάγκες και απαιτήσεις λόγω του κινδύνου της 
γρίπης των πτηνών, σύμφωνα με το από 27.10.2006 έγ¬ 
γραφο της Γ ενικής Δ/νσης Κτηνιατρικής. 

6. Το γεγονός ότι από την προώθηση αυτής προκαλεί- 
ται δαπάνη 17.280,00 €, η οποία θα βαρύνει τις πιστώσεις 
του Τακτικού Προϋπολογισμού, οικονομικού έτους 2006, 
Φ. 29/110, Κ.Α.Ε. 0511, αποφασίζουμε: 

1. Κρίνουμε απαραίτητη την καθιέρωση υπερωριακής 
εργασίας των μονίμων και Αορίστου χρόνου υπαλλή¬ 
λων για την αντιμετώπιση των αυξημένων υπηρεσιακών 
αναγκών λόγω του κινδύνου της γρίπης των πτηνών και 
ορίζουμε τις ώρες υπερωριακής απασχόλησης για το 
Β εξάμηνο του έτους 2006 σε 2.880 και κατανέμουμε 
αυτές σε βάρος του Τακτικού Προϋπ/σμού στους υπαλ¬ 
λήλους της Γενικής Δ/νσης Κτηνιατρικής του Υπουρ¬ 
γείου Αγροτικής Ανάπτυξης και Τροφίμων προκειμένου 
ν’αντιμετωπίσουν τις αυξημένες υπηρεσιακές ανάγκες 
και απαιτήσεις λόγω του κινδύνου της γρίπης των πτη¬ 
νών και ν’ ασχοληθούν με την εντατικοποίηση της διε- 


ρεύνησης και της επιτήρησης της γρίπης των πτηνών. 
Το σύνολο ωρών της ανωτέρω υπερωριακής εργασίας 
ανέρχεται σε 2.880, συνολικής δαπάνης 17.280,00 €, για 
16 υπαλλήλους, σε βάρος των πιστώσεων του Τακτικού 
Προϋπ/σμού, Φ. 29/110, Κ.Α.Ε. 0511, όπου υπάρχει εγγε¬ 
γραμμένη σχετική πίστωση. 

2. Με απόφαση του Γ εν. Γ ραμματέα του Υπ. Αγροτικής 
Ανάπτυξης, & Τροφίμων θα εκδοθεί με τη μέριμνα της 
Γ εν. Δ/νσης Κτηνιατρικής θα κατανεμηθεί κατά υπηρε¬ 
σιακή μονάδα και ανάλογα με τις ανάγκες αυτής ο αριθ¬ 
μός των ωρών της υπερωριακής εργασίας, ο αριθμός 
των υπαλλήλων καθώς και οι αντίστοιχες πιστώσεις. 

3. Η παραπάνω απογευματινή υπερωριακή απασχόλη¬ 
ση θα εκτελείται όλες τις εργάσιμες ημέρες της εβδο¬ 
μάδας μετά το πέρας του κανονικού ωραρίου και μέχρι 
22ας ώρας. Υπεύθυνοι για την παρακολούθηση και τον 
έλεγχο της πραγματικής προσφοράς της προαναφερό- 
μενης εργασίας θα είναι οι Προϊστάμενοι των Τμημάτων 
στα οποία ανήκουν οι απασχολούμενοι υπάλληλοι. 

4. Συμμετοχή στις ανωτέρω υπερωρίες δεν θα έχουν 
όσοι υπάλληλοι βρίσκονται σε κανονική ή αναρρωτική 
άδεια, εκτός έδρας και όσοι είναι αποσπασμένοι σε 
άλλες υπηρεσίες. 

5. Ο Προϊστάμενος της Γ ενικής Δ/νσης Κτηνιατρικής 
εξουσιοδοτείται για την συγκρότηση των συνεργείων 
υπερωριακής απασχόλησης καθώς και τη θεώρηση των 
καταστάσεων πληρωμής των σχετικών δαπανών. 

6. Η ισχύς της απόφασης αυτής αρχίζει ένα μήνα 
πριν τη δημοσίευσή της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 14 Νοεμβρίου 2006 

Ο ΥΠΟΥΡΓΟΣ 

ΕΥΑΓΓ. ΜΠΑΣΙΑΚΟΣ 
-♦- 

Αριθμ. Φ4/54510/4872 (8) 

Κανόνες και κριτήρια χρέωσης τελών χρήσης της 
σιδηροδρομικής υποδομής. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 1 του άρθρου 13 του π.δ/ 
τος 41/05 «Εναρμόνιση της ελληνικής νομοθεσίας με 
τις Οδηγίες 91/44Θ/ΕΟΚ και 95/18/ΕΚ όπως τροποποι¬ 
ήθηκαν με τις οδηγίες 2001/12/ΕΚ και 2001/13/ΕΚ, αντι- 
στοίχως και της οδηγίας 2001/14 για την ανάπτυξη των 
Κοινοτικών σιδηροδρόμων, τις άδειες σε σιδηροδρο¬ 
μικές επιχειρήσεις, την κατανομή της χωρητικότητας 
των σιδηροδρομικών υποδομών και τις χρεώσεις για τη 
χρήση σιδηροδρομικής υποδομής και την πιστοποίηση 
ασφάλειας, και κατάργηση των π.δ/των 324/1996, 76/1998 
και 180/1998» (Α' 60). 

2. Την υπ’ αριθμ. 4138/7.7.06 απόφαση του ΔΣ του 
ΟΣΕ. 

3. Το άρθρο 90 του Κώδικα για την Κυβέρνηση και 
Κυβερνητικά Όργανα που κυρώθηκε με το άρθρο πρώτο 
του π.δ/τος 63/2005 (Α' 98). 

4. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του κρατικού προϋπολο¬ 
γισμού, αποφασίζουμε: 

Αρθρο 1 

Ορισμοί 

Για την εφαρμογή της παρούσας νοούνται: 

1. «Τέλη χρήσης υποδομής»: τα τέλη όπως αναφέρο- 
νται στο Κεφ. VI του π.δ/τος 41/05 (Α'60). 

2. «Τιμή βάσης υπηρεσιών συντήρησης / ανακαίνισης 
γραμμής»: το πηλίκο της διαίρεσης του κόστους υπη¬ 
ρεσιών συντήρησης και ανακαίνισης δια του συνολικού 
αριθμού συρμοχιλιομέτρων. 

3. «Τιμή βάσης υπηρεσιών διαχείρισης κυκλοφορί¬ 
ας»: το πηλίκο της διαίρεσης του κόστους υπηρεσιών 
διαχείρισης κυκλοφορίας δια του συνολικού αριθμού 
συρμοχιλιομέτρων. 

4. «Οριακή τιμή βάσης υπηρεσιών συντήρησης»: Η ορι¬ 
ακή τιμή βάσης υπηρεσιών συντήρησης είναι το αποτέ¬ 
λεσμα εφαρμογής οικονομετρικού μοντέλου στις τιμές 
βάσης υπηρεσιών συντήρησης / ανακαίνισης. 

5. «Οριακή τιμή βάσης υπηρεσιών διαχείρισης κυκλο¬ 
φορίας»: Η οριακή τιμή βάσης υπηρεσιών διαχείρισης 
κυκλοφορίας είναι το αποτέλεσμα εφαρμογής οικονο¬ 
μετρικού μοντέλου στις τιμές βάσης υπηρεσιών διαχεί¬ 
ρισης κυκλοφορίας. 

6. «Συρμοχιλιόμετρα»: Το σύνολο του αριθμού των 
συρμών ανά κατηγορία επί τη διανυόμενη απόσταση. 

Αρθρο 2 

Καθορισμός τελών 

1. Ο Διαχειριστής της υποδομής καθορίζει τέλη χρέ- 
ωσης της υποδομής σύμφωνα με τους κανόνες και τα 
κριτήρια που καθορίζονται στην παρούσα. 

2. Γ ια τον καθορισμό των τελών χρήσης της σιδηρο¬ 
δρομικής υποδομής λαμβάνονται υπόψη οι τιμές βά¬ 
σης: 

α) του κόστους των υπηρεσιών συντήρησης και ανα¬ 
καίνισης γραμμής, και 

β) της διαχείρισης κυκλοφορίας. 

Οι τιμές βάσης προκύπτουν ως το πηλίκο της διαίρε¬ 
σης του κόστους των αντίστοιχων υπηρεσιών δια του 
συνολικού αριθμού των συρμοχιλιομέτρων. 

3. Στις τιμές βάσης που προκύπτουν για τα διάφορα 
τμήματα συντήρησης γραμμής και διαχείρισης κυκλο¬ 
φορίας, βάσει υφισταμένων οικονομικών στοιχείων των 
τελευταίων ετών, εφαρμόζονται οικονομετρικά μοντέλα 
για τον υπολογισμό των αντίστοιχων οριακών τιμών 
βάσης. 

4. Ο Διαχειριστής στην ετησία Δήλωση Δικτύου ανα¬ 
κοινώνει τόσο τη μεθοδολογία υπολογισμού του και τις 
αντίστοιχες οριακές τιμές βάσης που εφαρμόζει για τον 
υπολογισμό των τελών χρήσης υποδομής. 

4. Στις παραπάνω οριακές τιμές βάσης εφαρμόζο¬ 
νται οι κανόνες και τα κριτήρια του άρθρου 3 της πα- 
ρούσης, με αντίστοιχους συντελεστές που καθορίζει ο 
Διαχειριστής της Υποδομής στη Δήλωση Δικτύου και 
προκύπτουν ανά δρομολόγιο οι τιμές χρέωσης των 
αντιστοίχων υπηρεσιών διαχείρισης κυκλοφορίας και 
συντήρησης γραμμής. Το άθροισμα των ως άνω τιμών 
χρέωσης συνιστά το βασικό τέλος χρήσης υποδομής. 

Αρθρο 3 

Κανόνες και κριτήρια καθορισμού τελών 

Γ ια τον υπολογισμό του βασικού τέλους χρήσης της 
υποδομής ο διαχειριστής της Υποδομής χρησιμοποιεί 
τους παρακάτω κανόνες και κριτήρια: 


1. Ποιότητα παρεχομένης υποδομής: Η χρέωση δια¬ 
φοροποιείται βάσει της ποιότητας της υποδομής. Ο εν 
λόγω κανόνας εφαρμόζεται στην οριακή τιμή βάσης των 
υπηρεσιών συντήρησης της γραμμής. 

2. Διαχείριση κυκλοφορίας: Η χρέωση διαφοροποιείται 
ανάλογα με τα παρακάτω κριτήρια: 

α) Κατάταξη δρομολογίων με βάση τις περιόδους 
αιχμής: Γ ια την κατάταξη δρομολογίων με βάση τις 
περιόδους αιχμής καθορίζονται ζώνες αιχμών και κάθε 
δρομολόγιο εντάσσεται στην ανάλογη ζώνη βάσει της 
ώρας αναχώρησης αυτού. 

β) Επιβάρυνση χωρητικότητας γραμμής (βαθμός χρή¬ 
σης υποδομής): Η επιβάρυνση που προκαλείται στη χω¬ 
ρητικότητα της γραμμής, προκύπτει από το λόγο του 
χρόνου του δρομολογίου του συγκεκριμένου συρμού 
προς το χρόνο ενός ιδανικού συρμού στην ίδια δια¬ 
δρομή. 

Ο κανόνας εφαρμόζεται στην οριακή τιμή βάσης των 
υπηρεσιών διαχείρισης κυκλοφορίας. 

3. Φθορά της γραμμής από την κυκλοφορία των συρ¬ 
μών: Η χρέωση διαφοροποιείται ανάλογα με τα παρα¬ 
κάτω κριτήρια: 

α) Ταχύτητα. 

β) Σύνθεση συρμού (πλήθος αξόνων). 

γ) Μέσο αξονικό φορτίο. 

Ο κανόνας εφαρμόζεται στην οριακή τιμή βάσης των 
υπηρεσιών συντήρησης της γραμμής. 

Αρθρο 4 

Υπολογισμός βασικής χρέωσης ανά δρομολόγιο 

Το βασικό τέλος χρήσης υποδομής όπως καθορίζεται 
στο άρθρο 2 παρ. 5 της παρούσης, πολλαπλασιάζεται 
με το σύνολο συρμοχιλιομέτρων και το αποτέλεσμα 
δίνει τη βασική χρέωση ανά δρομολόγιο. 

Για τον υπολογισμό των συρμοχιλιομέτρων κάθε δρο¬ 
μολογίου χρησιμοποιείται το σύνολο των πραγματικών 
χιλιομέτρων που διανύει ο συρμός επί της διατιθεμένης 
υποδομής, (Διανυόμενη απόσταση). 

Στην ως άνω βασική χρέωση, προστίθενται, εφόσον 
συντρέχει περίπτωση, οι πρόσθετες χρεώσεις που πε- 
ριγράφονται στο άρθρο 5 της παρούσης. 

Αρθρο 5 

Πρόσθετες χρεώσεις 

Ως πρόσθετες χρεώσεις λαμβάνονται υπόψη: 

α) Κατανάλωση ηλεκτρικής ενέργειας έλξης: Στα 
δρομολόγια που χρησιμοποιείται ηλεκτρική ενέργεια, 
πλέον του βασικού τέλους δρομολογίου καταβάλλεται 
η αξία της ηλεκτρικής ενέργειας που καταναλώθηκε. Ο 
τρόπος υπολογισμού της κατανάλωσης περιλαμβάνεται 
στη Δήλωση Δικτύου. 

β) Εξαιρετικές μεταφορές και μεταφορές επικινδύνων 
εμπορευμάτων: για τη διενέργεια εξαιρετικών μετα¬ 
φορών και τη μεταφορά επικινδύνων εμπορευμάτων, 
πλέον του βασικού τέλους δρομολογίου καταβάλλεται 
πρόσθετη χρέωση σύμφωνα με ειδική συμφωνία που 
συνάπτεται μεταξύ του Διαχειριστή Υποδομής και της 
σιδηροδρομικής επιχείρησης. 

Αρθρο 6 
Ισχύς 

Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2006 

Ο ΥΠΟΥΡΓΟΣ 

Μ. ΛΙΑΠΗΣ 
-♦- 

Αριθμ. 5528 (9) 

Συγκρότηση της Διοικητικής Επιτροπής Στρατιωτικών 
Επιτάξεων Ν. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 32 & 33 του ν. 4442/1929 
περί των Διοικητικών Δικαστηρίων Στρατιωτικών Επι¬ 
τάξεων όπως τροποποιήθηκαν με τις διατάξεις του άρ¬ 
θρου 1 του ν.δ. 380/1947 & του άρθρου 12 ν.δ. 611/1977. 

2. Τις διατάξεις του άρθρου μόνον του π.δ. 115/1984 
«Διορισμός των μελών των Διοικητικών δικαστηρίων 
Στρατιωτικών Επιτάξεων». 

3. Το υπ’ αριθμ. Φ.851.1/6/61962/6.10.2005 έγγραφο του 
Α' Σώματος Στρατού περί ορισμού μελών για το Διοι¬ 
κητικό Δικαστήριο Στρατιωτικών Επιτάξεων. 

4. Το υπ’ αριθμ. 1375/2.11.2006 έγγραφο του Πρωτοδι¬ 
κείου Κιλκίς περί ορισμού προέδρου και μελών. 

5. Την υπ’ αριθμ. 5631/26.7.2000 απόφαση του Γε¬ 
νικού Γραμματέα Περιφέρειας Κεντρικής Μακεδονί¬ 
ας περί «Ορισμού εισηγητών μεταβίβασης εξουσίας 
Υπογραφής Με εντολή Γενικού Γραμματέα αποφάσε¬ 
ων εγγράφων και άλλων πράξεων στο Γ ενικό Δ/ντή, 
στους Προϊσταμένους Δ/νσεων και Προϊσταμένους 
Τμημάτων των υπηρεσιών της Περιφέρειας», απο¬ 
φασίζουμε: 

Συγκροτούμε την Διοικητική Επιτροπή Στρατιωτικών 
Επιτάξεων Ν. Κιλκίς για το έτος 2006 με την κατωτέρω 
σύνθεση. 

ΤΑΚΤΙΚΑ ΜΕΛΗ 

1. Ευμορφίλη Παπαδοπούλου, Πρωτόδικης ως Πρό¬ 
εδρος 

2. Χρήστος Ματσκίδης, Πρωτόδικης 

3. Ανχης (ΕΜ-ΕΥ) Μαμούκαρης Στέφανος, της 25 ΜΕ 

4. Αγος (ΠΖ) Κωνσταντινιάκος Κων/νος, της 25 ΜΕ 

5. Προϊστάμενος της ΔΟΥ Κιλκίς με αναπληρωματικό 
το νόμιμο αναπληρωτή του. 

ΑΝΑΠΛΗΡΩΜΑΤΙΚΑ ΜΕΛΗ 

1. Δημοσθένης Στίγγας, Πρωτόδικης 

2. Μαρία Λύγκα, Πρωτόδικης 

3. Τχης (ΔΒ) Μαυρομάτης Απόστολος, της 25 ΜΕ 

4. Αγάς (ΤΧ) Λαμπριανίδης Απόστολος της 25 ΜΕ. 

Γραμματέας της Επιτροπής ορίζεται ο Κων/νος Ναθα- 
ναηλίδης, υπάλληλος της Δ/νσης Τοπ. Αυτ/σης & Δ/σης Ν. 
Κιλκίς του κλάδου ΔΕ, με αναπληρωτή τον Γεώργιο Φου- 
τζιτζή, υπάλληλο της ίδιας υπηρεσίας του κλάδου ΔΕ. 

Η απόφαση αυτή ισχύει για το χρονικό διάστημα μέχρι 
31.12.2006. 

Από την απόφαση αυτή δεν προκαλείται δαπάνη σε 
βάρος του προϋπολογισμού της Δ/σης Τοπ. Αυτ/σης & 
Διοίκησης Ν. Κιλκίς. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 7 Νοεμβρίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

-♦- 

( 10 ) 

Ανανέωση άδειας λειτουργίας εργαστηρίου Ραδιοϊσο¬ 
τόπων κατηγ. (Α-2) του Νοσοκομείου Α.Χ.Ε.Π.Α. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την υπ’ αριθμ. ΔΥ/Γ1/23248/23.10.2006 απόφαση 
του Νομάρχη Θεσσαλονίκης που εκδόθηκε σύμφωνα 
με τις διατάξεις του ν.δ. 181/74, του π.δ. 470/83 και την 
Υπουργ. Αποφ. αρ. 1014 (φορ) 94/6.3.2001 (ΦΕΚ Β/216), 
ανανεώθηκε η άδεια λειτουργίας του εργαστηρίου Ρα¬ 
διοϊσοτόπων κατηγ. (Α-2) του Νοσοκομείου Α.Χ.Ε.Π.Α. 
Θεσσαλονίκης. 

Υπεύθυνη πυρηνικός ιατρός του εργαστηρίου είναι η 
Αννα Γκοτζαμάνη - Ψαρράκου και υπεύθυνος ακτινο¬ 
προστασίας ο ακτινοφυσικός Ιατρικής Παπαναστασίου 
Εμμανουήλ. 

Η άδεια λήγει στις 4.10.2008. 

Με εντολή Νομάρχη 
Ο Αντινομάρχης 
ΜΙΧΑΗΛ ΤΖΟΛΛΑΣ 

-♦- 

( 11 ) 

Ανανέωση άδειας λειτουργίας εργαστηρίου Ραδιοϊσο¬ 
τόπων κατηγ. (Α-2) των ιατρών Πανδούλα Ευαγγέ¬ 
λου και Τσιφούτη Αστεριού. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την υπ’ αριθμ. ΔΥ/Γ1/23821/31.10.2006 απόφαση 
του Νομάρχη Θεσσαλονίκης που εκδόθηκε σύμφω¬ 
να με τις διατάξεις του ν.δ. 181/74, π.δ. 470/83 και 
Υ.Α. 1014 (φορ) 94/6.3.2001 (ΦΕΚ /Β/216) ανανεώθηκε η 
άδεια λειτουργίας του εργαστηρίου Ραδιοϊσοτόπων 
κατηγ. (Α-2) των ιατρών Πανδούλα Ευαγγέλου και 
Τσιφούτη Αστεριού στην οδό Μητροπόλεως 55 στη 
Θεσσαλονίκη. 

Η άδεια λήγει στις 6.10.2008. 

Με εντολή Νομάρχη 
Ο Αντινομάρχης 
ΜΙΧΑΗΛ ΤΖΟΛΛΑΣ 

-♦- 

( 12 ) 

Ανανέωση άδειας λειτουργίας εργαστηρίου 

Ραδιοϊσοτόπων κατηγ. (Α-2) του Ιωαννίδη Χρήστου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την υπ’ αριθμ. ΔΥ/Γ1/23535/23.10.2006 απόφαση του 
Νομάρχη Θεσσαλονίκης που εκδόθηκε σύμφωνα με τις 
διατάξεις του ν.δ. 181/74, του π.δ. 470/83 και την Υπουργ. 
Αποφ. αρ. 1014 (φορ) 94/6.3.2001 (ΦΕΚ Β/216), ανανεώθηκε 
η άδεια λειτουργίας του εργαστηρίου Ραδιοϊσοτόπων 

κατηγ. (Α-2) του Ιωαννίδη Χρήστου στην οδό Ερμου 53 
στη Θεσσαλονίκη. 

Η άδεια λήγει στις 6.10.2008. 

Με εντολή Νομάρχη 

Ο Αντινομάρχης 
ΜΙΧΑΗΛ ΤΖΟΛΛΑΣ 

-♦- 

Αριθμ. 5407 (13) 

Έγκριση συγχώνευσης με απορρόφηση των εταιρειών 
«Κεντρικό Αποθετήριο Αξιών ΑΕ» (Κ.Α.Α.), «Εταιρία 
Εκκαθάρισης Συναλλαγών επί Παραγώγων ΑΕ» (ΕΤ. 
Ε.Σ.Ε.Π.) με την εταιρία «Ελληνικά Χρηματιστήρια ΑΕ 
Συμμετοχών» (Ε.Χ.ΑΕ) και τροποποίησης διατάξεων 
του καταστατικού της Ε.Χ.ΑΕ. σύμφωνα με την παρ. 
9 του άρθρου 1 του ν. 3152/2003, όπως αντικαταστά- 
θηκε με την παρ. 1 του άρθρου 48 του ν. 3371/2005. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

(Απόφαση 6/403/8.11.2006) 

Λαμβάνοντας υπόψη: 

1. Τις διατάξεις της παραγράφου 9 του άρθρου 1 του 
ν. 3152/2003, όπως αντικαταστάθηκε από την παρ. 1 του 
άρθρου 48 του ν. 3371/2005 (ΦΕΚ Α/178/2005). 

2. Τις διατάξεις της παραγράφου 1 του άρθρου 27 του 
ν. 3401/2005 (ΦΕΚ Α/257/2005). 

3. Την εισήγηση υπ’ αριθμ. 6351/29.9.2006 του Διευθύ- 
νοντος Συμβούλου της Ε.Χ.ΑΕ, Σπ. Καπράλου. 

4. Την εισήγηση υπ’ αριθμ. 6399/31.10.2006 του Διευθύ- 
νοντος Συμβούλου της Ε.Χ.ΑΕ, Σπ. Καπράλου. 


5. Το υπ. αριθμ. 148/30.10.2006 απόσπασμα Πρακτικού 
Συνεδρίασης του ΔΣ της Ε.Χ.ΑΕ. 

6. Το υπ. αριθμ. 273/30.10.2006 Πρακτικό Συνεδρίασης 
του ΔΣ του Κ.Α.Α. 

7. Το υπ. αριθμ. 147/30.10.2006 Πρακτικό Συνεδρίασης 
του ΔΣ της ΕΤ.Ε.Σ.Ε.Π. 

8. Την από 6.10.2006 εισήγηση της Διεύθυνσης Μελε¬ 
τών, Πιστοποίησης & Μηχανοργάνωσης της Επιτροπής 
Κεφαλαιαγοράς, αποφασίζει ομόφωνα: 

Αρθρο 1 

1. Εγκρίνεται η συγχώνευση με απορρόφηση των εται¬ 
ρειών «Κεντρικό Αποθετήριο Αξιών ΑΕ» (Κ.Α.Α.), «Εται¬ 
ρία Εκκαθάρισης Συναλλαγών επί Παραγώγων ΑΕ» (ΕΤ. 
Ε.Σ.Ε.Π.) με την εταιρεία «Ελληνικά Χρηματιστήρια ΑΕ 
Συμμετοχών (Ε.Χ.ΑΕ)» σύμφωνα με την παρ. 9 του άρ¬ 
θρου 1 του ν. 3152/2003, όπως αντικαταστάθηκε με την 
παρ. 1 του άρθρου 48 του ν. 3371/2005. 

2. Εγκρίνεται η τροποποίηση διατάξεων του κατα¬ 
στατικού της εταιρίας «Ελληνικά Χρηματιστήρια ΑΕ 
Συμμετοχών» (Ε.Χ.ΑΕ) που αφορούν στην επωνυμία και 
το σκοπό της σύμφωνα με την παρ. 9 του άρθρου 1 του 
ν. 3152/2003, όπως αντικαταστάθηκε με την παρ. 1 του 
άρθρου 48 του ν. 3371/2005. 

Άρθρο 2 

1. Η απόφαση αυτή ισχύει από τη λήψη της. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

